

**ŠILALĖS RAJONO SAVIVALDYBĖS**

**MERAS**

**POTVARKIS**

**DĖL VAIKO MINIMALIOS PRIEŽIŪROS PRIEMONIŲ IR KOORDINUOTAI TEIKIAMŲ PASLAUGŲ** **SKYRIMO**

2024 m. spalio 2 d. Nr. T3-374

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos vaiko minimalios ir vidutinės priežiūros įstatymo 6 straipsnio 1 dalies 1, 3 ir 4 punktais, 7 straipsnio 1 dalimi, 9 straipsnio 1 dalies 1 punktu, 12 straipsnio 9, 11 ir 12 dalimis, 16 straipsnio 1 dalimi, atsižvelgdamas į Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Tauragės apskrities Vaiko teisių apsaugos skyriaus 2024 m. rugsėjo 25 d. išvadą Nr. 10SD-2996 „Dėl minimalios priežiūros priemonių skyrimo (neskyrimo) I.N. (duomenys neskelbtini)“ ir Šilalės rajono savivaldybės administracijos Vaiko gerovės komisijos 2024 m. rugsėjo 27 d. posėdžio protokolą Nr.VGK-5:

1. S k i r i u I.N. (duomenys neskelbtini), besimokančiam Tauragės profesinio rengimo centre, vaiko minimalios priežiūros priemones – lankytis pas specialistus (lankytis pas gydytoją psichiatrą, lankyti psichologo ir socialinio pedagogo konsultacijas), tęsti mokymąsi toje pačioje ar kitoje bendrojo ugdymo mokykloje pagal privalomojo švietimo programas, dalyvauti sporto, menų ar kitoje terapijoje, konkrečiose valstybės, savivaldybių institucijų, įstaigų, įmonių, organizacijų ir nevyriausybinių organizacijų vykdomose neformaliojo vaikų švietimo, elgesio keitimo, socialinio ugdymo, prevencijos programose, kuriomis siekiama įgyvendinti šio įstatymo tikslus ir teigiamai veikti vaiko elgesį nuo šio potvarkio įsigaliojimo dienos iki 2025 m. kovo 31 d.

2. P a v e d u nuo šio potvarkio įsigaliojimo dienos iki 2025 m. kovo 31 d. minimalios priežiūros priemonių vykdymą Tauragės profesinio rengimo centro direktoriui.

3. S k i r i u vaiko atstovei pagal įstatymą, mamai Y. A. (duomenys neskelbtini) koordinuotai teikiamas paslaugas: įpareigojimą lankytis pas specialistą (lankyti psichologo konsultacijas).

4. N u s t a t a u:

4.1. koordinuotai teikiamų paslaugų terminą nuo šio potvarkio įsigaliojimo dienos iki 2025 m. kovo 31 d.;

4.2. koordinuotai teikiamų paslaugų koordinuojančią instituciją – Šilalėsrajono socialinių paslaugų namus;

4.3. koordinuotai teikiamų paslaugų teikėjus – Šilalėsrajono socialinių paslaugų namus ir Tauragės profesinio rengimo centrą.

5. P a v e d u Šilalėsrajono socialinių paslaugų namų koordinuotai teikiamų paslaugų koordinuojančios institucijos direktoriui nedelsiant (ne vėliau kaip kitą darbo dieną) paskirti specialistą, atliekantį koordinuotai teikiamų paslaugų teikimo atvejo vadybininko funkcijas.

6. Įpareigoju I.N. (duomenys neskelbtini), lankyti Ankstyvosios intervencijos programą.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras  Tadas Bartkus